跗係腳位置嘅一種，指個舞蹈員其中一條髀做好似retire噉嘅動作，用冇抬起嗰條髀支撐身體，但抬起髀淨係抽起少少，形成抬起髀嘅腳尖處於支撐髀嘅細髀同腳踭之間嘅位置嗰度。喺多數芭蕾舞流派當中，跗仲可以分做向前同向後兩種，而俄羅斯嘅華加諾娃派當中仲有所謂嘅包裹跗，指個舞蹈員將抬起髀嘅腳踭放喺支撐髀嘅前方，但抬起髀嘅腳板就要「包裹」住支撐髀嘅細髀下橛，令到抬起髀嘅腳尖掂到支撐髀嘅腳踭後方。